CELEX: 32019R0371
Language: et
Date: 2019-03-07 00:00:00
Title: Komisjoni rakendusmäärus (EL) 2019/371, 7. märts 2019, millega kehtestatakse teatava kooritud riisi puhul alates 8. märtsist 2019 kohaldatav imporditollimaks

8.3.2019   
               
               
                  ET
               
               
                  Euroopa Liidu Teataja
               
               
                  L 68/3
               
            
         KOMISJONI RAKENDUSMÄÄRUS (EL) 2019/371,
         7. märts 2019,
         millega kehtestatakse teatava kooritud riisi puhul alates 8. märtsist 2019 kohaldatav imporditollimaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 esimese lõigu punkti a,
         ning arvestades järgmist:
         
                     (1)
                  
                  
                     Euroopa Ühenduse ja Ameerika Ühendriikide vahelise kirjavahetuse teel sõlmitud kokkuleppega, mis käsitleb kooritud riisi suhtes kohaldatavate tollimaksude arvutamismeetodit ning mis on heaks kiidetud nõukogu otsusega 2005/476/EÜ, (2) on kehtestatud kooritud riisi suhtes kohaldatava impordimaksumäära arvutamismeetod.
                  
               
                     (2)
                  
                  
                     Pädevate asutuste edastatud teabe alusel tõdeb komisjon, et CN-koodi 1006 20 alla kuuluva kooritud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2018 kuni 28. veebruarini 2019 välja antud 265 824 tonni kohta. CN-koodi 1006 20 alla kuuluva kooritud riisi, välja arvatud basmati riisi imporditollimaksu, mis on kehtestatud komisjoni rakendusmäärusega (EL) nr 191/2012, (3) tuleks seetõttu muuta.
                  
               
                     (3)
                  
                  
                     Seepärast tuleks komisjoni rakendusmäärus (EL) nr 191/2012 tunnistada kehtetuks.
                  
               
                     (4)
                  
                  
                     Kehtestatav tollimaks tuleks kasutusele võtta kümne päeva jooksul alates eespool osutatud ajavahemiku lõppemisest. Seetõttu peaks käesolev määrus viivitamatult jõustuma,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            CN-koodi 1006 20 alla kuuluva kooritud riisi imporditollimaks on 65 eurot tonni kohta.
         
         
            Artikkel 2
            Rakendusmäärus (EL) nr 191/2012 tunnistatakse kehtetuks.
         
         
            Artikkel 3
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. märts 2019
            
               
                  Komisjoni nimel
               
               
                  presidendi eest
               
               
                  põllumajanduse ja maaelu arengu peadirektoraadi
               
               
                  peadirektor
               
               Jerzy PLEWA
            
         
         
            (1)  ELT L 347, 20.12.2013, lk 671.
         
            (2)  Nõukogu 21. juuni 2005. aasta otsus 2005/476/EÜ Euroopa Ühenduse ja Ameerika Ühendriikide vahelise kokkuleppe, mis käsitleb kooritud riisi suhtes kohaldatavate tollimaksude arvutamismeetodit, kirjavahetuse teel sõlmimise ja otsuste 2004/617/EÜ, 2004/618/EÜ ja 2004/619/EÜ muutmise kohta (ELT L 170, 1.7.2005, lk 67).
         
            (3)  Komisjoni 7. märtsi 2012. aasta rakendusmäärus (EL) nr 191/2012, millega kehtestatakse teatava kooritud riisi puhul alates 8. märtsist 2012 kohaldatav imporditollimaks (ELT L 69, 8.3.2012, lk 12).